पिटाई से 10 साल के बाल मजदूर की मौत  
इस मजदूर की शनिवार को इतनी पिटाई की गई कि उसकी मौत हो गई। फैक्टरी के मालिक ने शव को दो दिन तक फैक्टरी में ही छुपाए रखा।
उत्तर पश्चिम दिल्ली के भारतनगर इलाके में एक बाल मजदूर की पिटाई से मौत का मामला सामने आया है।   बिंदी बनाने के कारखाने में काम करने वाले 10 साल के मोइन खान  की शनिवार को इतनी पिटाई की गई कि उसकी मौत हो गई।  इसके बाद फैक्टरी के मालिक ने उसके शव को दो दिन तक फैक्टरी में ही छुपाए रखा। बीती रात उसके कुछ लोग बच्चे को दफनाने के लिए पास के कब्रिस्तान ले गए। इसी दौरान किसी ने पुलिस को इस मामले की जानकारी दे दी। इसके बाद फैक्टरी का मालिक शव को छोड़कर फरार हो गया।